02003922705960008 



ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 392 

27 Μαΐου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5349 

Έγκριση κανονισμού λειτουργίας της του Ν Δ Σ και των 
υπηρεσιών της Πανελλήνιας Έκθεσης Λαμίας (ΠΕΛ). 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΦΘΙΩΤΙΔΑΣ 

Έχοντας υπόψη: 

1. Τις διατάξεις: 

1) Του Ν. 214/75. 

2) Του Π.Δ. 334/83. 

3) Του Ν. 1586/86. 

4) Του ΠΠΔ 94/91. 

5) Του Ν. 2240/94. 

6) Του Ν. 2190/94. 

7) Του Ν. 2026/92 άρθρ. 1 (ΦΕΚ 43Α). 

8) Του Π.Δ. 97/93 (ΦΕΚ 43Α). 

2. Τα αριθ. Κ. 1/2005/21.9.95 και ΚΙ/2443/29.11.95 
έγγραφα του Υπουργείου Εμπορίου. 

3. Το αριθ. 1/14.2.96 απόσπασμα Πρακτικού του ΔΣ 
της ΠΕΛ. 

4. Το αριθ. 93/15.3.96 έγγραφο της ΠΕΛ Λαμίας σχε¬ 
τικά με την επαναψήφιση κανονισμού λειτουργίας της 
ΠΕΛ, αποφασίζουμε: 

Εγκρίνουμε και θέτουμε σε εφαρμογή τον ψηφιοθέντα 
από το ΔΣ της ΠΕΛ Λαμίας κανονισμό λειτουργίας του ΔΣ 
και των υπηρεσιών της ΠΕΛ (αριθ. 1 /14.2.1996 απόσπα¬ 
σμα πρακτικού του ΔΣ της ΠΕΛ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία. 2 Απριλίου 1996 

Ο Περιφερειακός Διευθυντής 
ΔΗ Μ. ΤΑΣΣΗΣ 


ΚΑΝΟΝΙΣΜΟΣ ΛΕΙΤΟΥΡΓΙΑΣ Δ.Σ. Π,Ε.Λ. 

Αρθρο 1 ο 
ΣΥΓΚΡΟΤΗΣΗ Δ.Σ. 

Το Διοικητικό Συμβούλιο της Π.Ε.Λ. είναι εννεαμελές 
και συγκροτείται από τους παρακάτω: 

α) Από έναν αντιπρόσωπο του Δήμου Λαμιέων με τον 
αναπληρωτή του. 


β) Από έναν αντιπρόσωπο του Επιμελητηρίου Φθιώτι¬ 
δας με τον αναπληρωτή του. 

γ) Από έναν αντιπρόσωπο από το Περιφερειακό Τμήμα 
Ανατολικής Στερεός Ελλάδος του Τεχνικού Επιμελητη¬ 
ρίου Ελλάδος με τον αναπληρωτή του. 

δ) Από τρία έγκριτα πρόσωπα με τους αναπληρωτές 
τους, τα οποία διαμένουν μόνιμα στη Λαμία και δύνανται 
να προαγάγουν το θεσμό της εκθέσεως λόγω ειδικεύ- 
σεως. 

ε) Από έναν εκπρόσωπο του Υπουργείου Γεωργίας, κα¬ 
τηγορίας ΠΕ με βαθμό Α. 

στ) Από έναν εκπρόσωπο της Ένωσης Γεωργικών Συνε¬ 
ταιρισμών Φθιώτιδας. 

ζ) Από τον Διευθυντή ή Υποδιευθυντή ενός των υποκα¬ 
ταστημάτων της Αγροτικής Τράπεζας του Νομού Φθιώτι¬ 
δας. 

Άρθρο 2ο 

ΔΙΟΡΙΣΜΟΣ ΜΕΛΩΝ Δ.Σ. 

α) Ένα (1) μήνα πριν την λήξη της θητείας των μελών 
του Δ.Σ. της Π.Ε.Λ. αποστέλλεται από την υπηρεσία της 
Π.Ε.Λ. επιστολή στους φορείς των περιπτώσεων α, β, γ, ε, 
στ, ζ με την οποία γνωστοποιείται ότι λήγει η θητεία του 
εκπροσώπου τους στο Δ.Σ. της Π,Ε,Λ. και να γνωστοποιή¬ 
σουν εντός 10ημέρου τον εκπρόσωπο τους με τον ανα¬ 
πληρωτή του για την ανανέωση της θητείας του Δ.Σ. 

β) Τα μέλη με τους αναπληρωτές τους της περίπτωσης 
διορίζονται απ’ ευθείας από τον Περιφερειακό Δ/ντή Φθι¬ 
ώτιδας. 

γ) Μετά τη λήψη των σχετικών απαντήσεων - προτά¬ 
σεων από τους φορείς διαβιβάζονται στην περιφερειακή 
Διοίκηση Φθιώτιδας για την έκδοση της σχετικής απόφα¬ 
σης συγκρότησης του Δ.Σ. της Π.Ε.Λ. και η οποία θα μερι- 
μγήσει για την δημοσίευση της σχετικής απόφασης στην 
Εφημερίδα της Κυβερνήσεως. 

Το Διοικητικό Συμβούλιο μπορεί να λειτουργεί αν μερικά 
από τα μέλη του, τακτικά ή αναπληρωματικά δεν έχουν 
αποδειχθεί ή διορισθεΐ αν και έχει ζητηθεί η υπόδειξή τους 
ή ο διορισμός τους. 

Το Διοικητικό Συμβούλιο μπορεί να λειτουργήσει με ελ- 
λειπή συγκρότηση όχι όμως πέρα από ένα τρίμηνο και όταν 
ακόμα κατά τη διάρκεια της λειτουργίας του τα μέλη του 
πέθαναν ή δεν αποδέχθηκαν τον διορισμό τους ή αποχώ¬ 
ρησαν για οποιοδήποτε λόγο. 

Στις περιπτώσεις των δύο προηγουμένων εδαφίων τα 

λοιπά μέλη πρέπει να επαρκούν ώστε να υπάρχει απαρτία, 
η οποία υπολογίζεται στο σύνολο των μελών του Δ.Σ. 

Η από οποιοδήποτε λόγο απώλεια της υπαλληλικής ή 
άλλης ιδιότητας με την οποία και λόγω της οποίας διορί¬ 
σθηκε ένα πρόσωπο ως μέλος του Δ.Σ. δεν επηρεάζει την 
νόμιμη σύνθεσή του στο οποίο εξακολουθεί να μετέχει ως 
μέλος έως ότου αντικατασταθεί όχι όμως για χρονικό διά¬ 
στημα μεγαλύτερο του τριμήνου. Η διάταξη αυτή δεν έχει 
εφαρμογή όταν η απώλεια της ιδιότητας οφείλεται σε ποι¬ 
νική ή πειθαρχική καταδίκη. 

Αρθρο 3ο 

ΕΚΛΟΓΗ ΠΡΟΕΔΡΟΥ - ΑΝΤΙΠΡΟΕΔΡΟΥ 
ΕΚΤΕΛΕΣΤΙΚΗΣ ΕΠΙΤΡΟΠΗΣ 
α) Μετά την έκδοση της απόφασης συγκρότησης του 
Δ.Σ. της Π.Ε.Λ. εκδίδεται από την Περιφερειακή Διοίκηση 
Ν. Φθιώτιδας, πρόσκληση για συνεδρίαση στα γραφεία 
της Π.Ε.Λ. υπό την προεδρία του εκπροσώπου της επο- 
πτεύουσας αρχής, μετά από τρεις (3) ημέρες από την 
ημέρα της πρόσκλησης, των μελών του Δ.Σ. για την 
εκλογή Προέδρου, Αντιπροέδρου και Εκτελεστικής Επι¬ 
τροπής. 

Η παραπάνω πρόσκληση επιδίδεται στα μέλη με φρο¬ 
ντίδα της Π.Ε.Λ. και με αποδεικτικό επίδοσης το συντομό¬ 
τερο δυνατόν. 

Στην περίπτωση κατά την οποία δεν προσέλθουν όλα τα 
μέλη για την εκλογή μελών του Δ.Σ. στα παραπάνω αξιώ¬ 
ματα, εκδίδεται από την ίδια αρχή νέα πρόσκληση για συ¬ 
νεδρίαση κ.ο.κ. 

β) Για την έναρξη της διαδικασίας της ψηφοφορίας 
απαιτείται η εκλογή από τα διορισθέντα μέλη δύο (2) ψη¬ 
φολεκτών. οι οποίοι δεν θα είναι υποψήφιοι για οποιοδή- 
ποτε αξίωμα και μαζί με τον Πρόεδρο - εκπρόσωπο της 
εποπτεύουσας αρχής θα μονογράφουν τους φακέλλους 
και τα ψηφοδέλτια και θα τηρούν το σχετικό πρακτικό ψη¬ 
φοφορίας στο οποίο θα καταχωρηθεί όλη η διαδικασία της 
ψηφοφορίας, το οποίο και θα υπογράφουν. 

γ) Γία την εκλογή μέλους του Δ.Σ. της Π.Ε.Λ. στο αξίωμα 
του Προέδρου, ακολουθείται η παρακάτω διαδικασία: 

Ο Πρόεδρος της συνεδρίασης καλεί όλα τα παρόντα 
μέλη να υποβάλλουν υποψηφιότητα για το αξίωμα του 
Προέδρου. 

Μετά την υποβολή υποψηφιοτήτων τυπώνεται κοινό 
ψηφοδέλτιο με τους υποψηφίους χρώματος λευκού και 
ίδιου μεγέθους. Το παραπάνω ψηφοδέλτιο σφραγισμένο 
με την σφραγίδα της Π.Ε.Λ. διανέμεται μαζί με ένα (1) 
λευκό ψηφοδέλτιο και ένα λευκό φάκελλο σφραγισμένο 
σε όλα τα μέλη του Δ.Σ. της Π.Ε.Λ. 

Όλα τα μέλη αποσύρονται σε ιδιαίτερο χώρο οπότε μυ¬ 
στικά θέτουν το σταυρό προτίμησής τους σε ένα υποψή¬ 
φιο με στυλό χρώματος μπλέ ή μαύρου στην αρχή του ονό¬ 
ματος και θέτουν το ψηφοδέλτιο σε σφραγισμένο φά¬ 
κελλο με την σφραγίδα της Π.Ε.Λ., τον οποία τοποθετούν 
εντός της κάλπης. 

Μετά το τέλος της ψηφοφορίας ο Πρόεδρος και οι ψη¬ 
φολέκτες αριθμούν τους φακέλλους, οι οποίοι πρέπει να 
είναι όσοι και οι ψηφίσαντες, οι οποίοι στη συνέχεια απο¬ 
σφραγίζονται, αριθμούνται και μονογράφονται τα ψηφο¬ 
δέλτια τα οποία βρίσκονται μέσα σε αυτούς. 

Εκλέγεται στο αξίωμα του Προέδρου το μέλος εκείνο το 
οποίο λαμβάνει πέντε (5) ψήφους ασχέτως λευκού ή σκύ¬ 
ρου και στην περίπτωση ακόμα ενός υποψηφίου, 
δ) Για την εκλογή μέλους του Δ.Σ. στο αξίωμα του Αντι¬ 


προέδρου ακολουθείται η ίδια ως παραπάνω διαδικασία. 

Εκλέγεται στο αξίωμα του Αντιπροέδρου το μέλος 
εκείνο το οποίο λαμβάνει πέντε (5) ψήφους ασχέτως λευ¬ 
κού ή άκυρου και στην περίπτωση ακόμα ενός υποψη¬ 
φίου. 

ε) Γ ια την εκλογή μελών του Δ.Σ. στην Εκτελεστική Επι¬ 
τροπή της Π.Ε.Λ. ακολουθείται η ίδια ως παραπάνω διαδι¬ 
κασία με την μόνη διαφοροποίηση ότι πρέπει να υπάρχουν 
υποχρεωτικά τρεις (3) υποψηφιότητες και κάθε υποψή¬ 
φιος πρέπει να λαμβάνει πέντε (5) ψήφους ανεξαρτήτως 
λευκού ή άκυρου και στην περίπτωση ακόμα τριών (3) 
υποψηφίων. 

στ) Στην περίπτωση κατά την οποία δεν εκλεγεί Πρόε¬ 
δρος κατά την πρώτη συνεδρίαση, επαναλαμβάνεται αυτή 
μετά από δύο (2) ημέρες μεταξύ των δύο (2) πλειοψηφι- 
σάντων και μετά από νέα πρόσκληση όπως αυτή αναφέρε- 
ται στην περ. α του παρόντος άρθρου και δεν προχωρεί η 
διαδικασία εκλογής μελών στα υπόλοιπα αξιώματα αν δεν 
εκλεγεί Πρόεδρος. 

ζ) Στην περίπτωση κατά την οποία δεν εκλεγεί Αντιπρό¬ 
εδρος κατά την πρώτη συνεδρίαση, επαναλαμβάνεται 
αυτή μετά από δύο (2) ημέρες μεταξύ των δύο (2) πλειο- 
ψηφισάντων και μετά από νέα πρόσκληση όπως αυτή ανα- 
φέρεται της περ. α του παρόντος άρθρου και δεν παραχω¬ 
ρεί η διαδικασία εκλογής μελών της Εκτελεστικής Επιτρο¬ 
πής αν δεν εκλεγεί Αντιπρόεδρος. 

η) Στην περίπτωση κατά την οποία δεν εκλεγεί Εκτελε¬ 
στική Επιτροπή κατά την πρώτη συνεδρίαση, επαναλαμ¬ 
βάνεται αυτή μετά από δύο (2) ημέρες μεταξύ των πλειο- 
ψηφισάντων και μετά από νέα πρόσκληση όπως αυτή ανα- 
φέρεται στην περ. α του παρόντος άρθρου και μέχρι εκλο¬ 
γής της. 

Αρθρο 4ο 

ΠΑΡΑΙΤΗΣΗ ΠΡΟΕΔΡΟΥ - ΑΝΤΙΠΡΟΕΔΡΟΥ 
ΜΕΛΩΝ ΕΚΤΕΛΕΣΤΙΚΗΣ ΕΠΙΤΡΟΠΗΣ 

1. Στην περίπτωση κατά την οποία μέλος του Δ.Σ. το 
οποίο κατέχει το αξίωμα του Προέδρου, Αντιπροέδρου και 
μέλους της Εκτελεστικής Επιτροπής παραιτηθεί ή ανα¬ 
κληθεί από τον φορέα τον οποίο προτάθηκε, ακολουθού¬ 
νται τα παρακάτω: 

α) Στην περίπτωση κατά την οποία μέλος του Δ.Σ. που 
κατέχει το αξίωμα του Προέδρου, Αντιπρόεδρου και μέ¬ 
λους της Εκτελεστικής Επιτροπής επιθυμεί να παραιτηθεί 
μόνο από το αξίωμα το οποίο κατέχει, υποβάλει την παραί¬ 
τησή του έγγραφα στην υπηρεσία της Π.Ε.Λ. από την 
οποία διαβιβάζεται η παραπάνω παραίτηση στην εποπτεύ- 
ουσα αρχή και η οποία την διαβιβάζει στην συνέχεια στον 
περιφερειακό Διευθυντή Φθιώτιδας για την αποδοχή της ή 
όχι. 

Στην περίπτωση κατά την οποία γίνει αποδεκτή ακολου¬ 
θείται η διαδικασία του άρθρου 3 παρ. β, γ, δ, ε, στ, ζ, η 
αντίστοιχα για την εκλογή άλλου μέλους στο αντίστοιχο 
αξίωμα. 

β) Στην περίπτωση κατά την οποία μέλος του Δ.Σ. που 
κατέχει το αξίωμα του Προέδρου, Αντιπροέδρου ή του μέ¬ 
λους της Εκτελεστικής Επιτροπής, επιθυμεί να παραιτη¬ 
θεί και από μέλος του Δ.Σ. με επέκταση και από το αξίωμα 
που κατέχει, ακολουθείται η παρακάτω διαδικασία: 

Αν το μέλος που παραιτήθηκε κατείχε το αξίωμα του 
Προέδρου του Δ.Σ., τότε για το χρονικό διάστημα για το 
οποίο ο Περιφερειακός Διευθυντής Φθιώτιδας δεν προβεί 

στην ανασυγκρότηση του Δ.Σ. της Π,Ε.Λ., εκπροσωπείται 
η Π.Ε.Λ. από τον Αντιπρόεδρο του Δ.Σ., ο οποίος θα ανα¬ 
πληρώνεται από ένα τακτικό μέλος του Δ.Σ. και μετά από 
απόφασή του, σύμφωνα με το Ν. 1599/86. 

Αν παραιτηθεί ο Αντιπρόεδρος του Δ.Σ., μέχρι την ανα¬ 
συγκρότηση του Δ.Σ. από τον Περιφερειακό Δ/ντή Φθιώ¬ 
τιδας, αυτός αναπληρώνεται από ένα τακτικό μέλος του 
Δ.Σ. και μετά από απόφασή του, σύμφωνα με το Ν. 1599/ 
86 . 

Όταν παραιτεΐται ο Πρόεδρος και ο Αντιπρόεδρος του 
Δ.Σ. τότε δεν υφίαταται εκπροσώπηση και θα πρέπει να 
συμπληρωθούν τα μέλη του Δ.Σ. και να διενεργηθούν 
εκλογές με την προβλεπόμενη διαδικασία. 

Αν είναι μέλος της περίπτωσης δ του άρθρου 1 υποβά¬ 
λει την παραίτησή του στην Π.Ε.Λ., η οποία στη συνέχεια 
την διαβιβάζει στην εποπτεύουσα αρχή και η οποία την 
υποβάλει στην συνέχεια στον Περιφερειακό Διευθυντή 
Φθιώτιδας για την αποδοχή της ή όχι. 

2) Αν είναι μέλος των υπολοίπων περιπτώσεων του άρ¬ 
θρου 1 υποβάλει την παραίτησή τους στον φορέα ο οποίος 
τον πρότεινε στην Π.Ε.Λ., ο οποίος εφόσον την αποδεχθεί 
υποχρεούται να γνωρίσει τον αντικαταστάταη του στην 
Π.Ε.Λ. η οποία διαβιβάζει την σχετική αλληλογραφία στην 
εποπτεύουσα αρχή, η οποία στη συνέχεια εκδίδει από¬ 
φαση του Περιφερειακού Δ/ντή για την αντικατάσταση 
του μέλους του Δ.Σ. και στην συνέχεια ακολουθείται η δια¬ 
δικασία του άρθρου 3 παρ. γ, δ, ε του παρόντος. 

3) Στην περίπτωση κατά την οποία ανακληθεί μέλος του 
Δ.Σ. της Π.Ε.Λ. από τον φορέα του διαβιβάζεται η σχετική 
αλληλογραφία με το όνομα του αντικαταστάτη και του 
αναπληρωτή του στην εποπτεύουσα αρχή, η οποία στη συ¬ 
νέχεια εκδίδει απόφαση Περιφερειακού Δ/ντή για την 
αντικατάσταση του μέλους του Δ.Σ. και στην συνέχεια 
ακολουθείται η διαδικασία του άρθρου 3 παρ. γ, δ, ε. 

Αρθρο 5ο 

ΘΗΤΕΙΑ - ΑΝΤΙΚΑΤΑΣΤΑΣΗ ΜΕΛΩΝ Δ.Σ. 

Τα μέλη του Δ.Σ. ορίζονται με τριετή θητεία. 

Επιτρέπεται η αντικατάσταση μελών του Δ.Σ. μόνο στις 
περιπτώσεις που νομοθετικά ρυθμίζεται τούτο ή σε περί¬ 
πτωση θανάτου οποιουδήποτε μέλους. 

Στην περίπτωση θανάτου αν ο θανών κατέχει και ένα 
από τα αξιώματα του Δ.Σ. της Π.Ε.Λ. πραγματοποιείται η 
εκλογή νέου μέλους στα παραπάνω αξιώματα όπως προ- 
βλέπεται από το άρθρο 3 παρ. γ, δ, ε. 

Αρθρο 6ο 

ΠΡΟΣΚΛΗΣΗ ΜΕΛΩΝ ΣΕ ΣΥΝΕΔΡΙΑΣΗ 

Το Δ.Σ. της Π.Ε.Λ. συνεδριάζει στα γραφεία της Π.Ε.Λ. 
μπορεί όμως να συνεδριάσει και σε άλλο μέρος μετά από 
απόφαση της απόλυτης πλειοψηφίας των μελών του. 

Ο Πρόεδρος καλεί το Δ.Σ. σε συνεδρίαση με γραπτή 
πρόσκληση στην οποία αναφέρονται τα θέματα της ημε¬ 
ρήσιας διάταξης, ως και η ημέρα και η ώρα της συνεδρία¬ 
σης. 

Η πρόσκληση επιδίδεται στα μέλη του Δ.Σ. τακτικά και 
αναπληρωματικά τρεις (3) τουλάχιστον ημέρες πριν από 
την ημέρα που ορίζεται για την συνεδρίαση. 

Σε περίπτωση μόνο επείγουσας ή έκτακτης ανάγκης 
δύναται η πρόσκληση να επιδοθεί την ίδια ημέρα ή να κλη¬ 
θούν τα μέλη του Δ.Σ. τηλεφωνικά. 

Ο Πρόεδρος του Δ.Σ. της Π.Ε.Λ. και σε περίπτωση κω- 


λύμματος ο Αντιπρόεδρος καταρτίζει την ημερήσια διά¬ 
ταξη. Σε περίπτωση που θα τεθούν θέματα προς συζή¬ 
τηση και λήψη απόφασης, εκτός ημερήσιας διάταξης, συ- 
ζητούνται εφόσον το δεχθούν όλα τα παρόντα μέλη. 

Αν τακτικό μέλος του Δ.Σ. κωλύεται να παραστεί στη 
συνεδρίαση πρέπει να ειδοποιήσει έγκαιρα τον γραμματέα 
του συμβουλίου ή τον αναπληρωτή του. 

Το αναπληρωματικό μέλος αναπληρώνει το τακτικό μέ¬ 
λος σε περίπτωση κωλύμματος ή απουσίας. 

Σε περίπτωση που παρίστανται τα τακτικά και τα ανα¬ 
πληρωματικά μέλη, τα αναπληρωματικά μέλη εκφράζουν 
γνώμη χωοίς δικαίωμα ψήφου. 

Τα μέλη του Δ.Σ. υποχρεούνται να παρευρίσκονται 
ανελλιπώς στις συνεδριάσεις. 

Αδικαιολόγητη απουσία πέραν των τριών (3) συνεχών 
συνεδριάσεων αποτελεί λόγο αντικατάστασής τους από 
τα όργανα που τα διόρισε. 

Άρθρο 7ο 

ΛΗΨΗ ΑΠΟΦΑΣΕΩΝ 

Για την ύπαρξη απαρτίας απαιτείται η παρουσία τουλά¬ 
χιστον πέντε (5) μελών του Δ.Σ. 

Οι αποφάσεις του Δ.Σ. λαμβάνονται με απόλυτη πλειο- 
ψηφία των παρόντων και σε περίπτωση ισοψηφίας υπερι¬ 
σχύει η ψήφος του Προέδρου. 

Οι ψηφοφορίες του Δ.Σ. είναι φανερές και παραγματο- 
ποιούνται με ονομαστική κλήση. 

Δύναται όμως σε έκτακτες περιπτώσεις και μετά από αι¬ 
τιολογημένη απόφαση του Δ.Σ. πραγματοποιηθούν μυστι¬ 
κές ψηφοφορίες. 

Οι συνεδριάσεις του Δ.Σ. δεν είναι δημόσιες, είναι δυ¬ 
νατόν όμως να καλούνται από τον Πρόεδρο, μετά από 
απόφαση του Δ.Σ., τρίτα πρόσωπα μη μέλη, για την πα¬ 
ροχή πληροφοριών ή διευκρινήσεων ή την υποστήριξη των 
απόψεών τους. 

Περίληψη των αποφάσεων που λαμβάνονται ανακοινώ¬ 
νονται σε τρίτους μόνο από τον Πρόεδρο του Δ.Σ. 

Για κάθε συνεδρίαση του Δ.Σ. τηρού\παι από τον γραμ¬ 
ματέα του Δ.Σ. συνοπτικά πρακτικά. Οι λαμβανόμενες 
αποφάσεις ως και οι τυχόν μειοψηφίες καταχωρούνται σ' 
αυτά αυτούσιες. 

Τα πρακτικά υπογράφονται από τα μέλη που παρίστσ- 
νται στη συνεδρίαση ως και από τον γραμματέα. 

Άρθρο 8ο 

ΑΡΜΟΔΙΟΤΗΤΕΣ Δ.Σ. 

Στο Δ.Σ. της Π.Ε.Λ. ανήκει γενικάη διαχείριση, διοίκηση 
ως και η λήψη κάθε απόφασης η οποία είναι αναγκαία για 
την πραγματοποίηση των σκοπών της Πανελλήνιας Έκθε¬ 
σης Λαμίας και γενικά ασκεί όλες τις αρμοδιότητες που 
απορρέουν από το Ν. 214/75. 

Ειδικότερα το Δ.Σ. έχει τις παρακάτω αρμοδιότητες: 

1. Αποφασίζει την ημερομηνία έναρξης και λήξης των 
εκθεσιακών της διοργανώσεων. 

2. Αποφασίζει κάθε πράξη η οποία αφορά την διοίκηση 
της Π.Ε.Λ., τη διαχείριση της περιουσίας της και γενικά 
κάθε πράξη η οποία αφορά την επιδίωξη των σκοπών της. 

3. Εντός δύο (2) μηνών από τη λήξη κάθε περιόδου της 
Π.Ε.Λ., υποβάλει στα Υπουργεία Εμπορίου, Γεωργίας και 
στην Περιφερειακή Διοίκηση Φθιώτιδας έκθεση επί των 
αποτελεσμάτων της από κάθε άποψη. 

4. Ψηφίζει τον προϋπολογισμό εσόδων και εξόδων της 

Π.Ε.Λ. ως και τις τροποποιήσεις αυτού και τον υποβάλει 
προς έγκριση στα αρμόδια όργανα σύμφωνα με τις κείμε¬ 
νες διατάξεις. 

5. Εγκρίνει τον απολογισμό κάθε χρήσης και εντός δύο 
(2) μηνών από την λήξη κάθε οικονομικού έτους τον υπο¬ 
βάλει στον Περιφερειακό Διευθυντή για έγκριση. 

6. Αποφασίζει για την σύνταξη των μελετών των εκτελε¬ 
στέων έργων, για την δημοπράτηση αυτών ως και για την 
δημοπράτηση των προμηθειών, των πηγών και των πόρων 
της Π.Ε.Λ. σύμφωνα με τις κείμενες διατάξεις. 

7. Συγκροτεί τις επιτροπές διενέργειας των διαγωνι¬ 
σμών, εκτέλεσης έργων, προμηθειών και των πηγών των 
πόρων της, σύμφωνα με τις κείμενες διατάξεις. 

8. Εγκρίνει τα πρακτικά των διαγωνισμών της Π.Ε.Λ. 
εκτέλεσης έργων, προμηθειών και πόρων. 

9. Αποφασίζει γαι την πρόσληψη του πάσης φύσεως 
προσωπικού της Π.Ε.Λ. (τακτικού, εποχιακού, επί συμβά- 
σει εργασίας ιδιωτικού δικαίου, έργου κ.α.) σύμφωνα με 
τις κείμενες διατάξεις. 

10. Διατυπώνει το σχετικό ερώτημα κατά περίπτωση, 
προς το αρμόδιο υπηρεσιακό και πειθαρχικό συμβούλιο 
για την υπηρεσιακή κατάσταση ή την πειθαρχική δίωξη 
των υπαλλήλων της Π.Ε.Λ. 

11. Απονέμει μετά από απόφασή του μετά από γνώμη 
του υπηρεσιακού συμβουλίου στους υπαλλήλους της 
Π.Ε.Λ. ηθικές αμοιβές. 

12. Αποφασίζει για την έγερση αγωγών και της άσκησης 
ενδίκων μέσων για την προάσπιση των συμφερόντων της 
Π.Ε.Λ. 

Αρθρο 9θ 

ΑΡΜΟΔΙΟΤΗΤΕΣ ΠΡΟΕΔΡΟΥ ΚΑΙ ΑΝΤΙΠΡΟΕΔΡΟΥ 
Δ.Σ. Π.Ε.Λ. 

ΩςΝ. 214/75. 

1. Η Π.Ε.Λ. εκπροσωπείται επί Δικαστηρίου και εξωδί- 
κως υπό του Δ.Σ. δια του Προέδρου αυτού. 

2.0 Πρόεδρος καταρτίζει την ημερήσια διάταξη των συ¬ 
νεδριάσεων του Δ.Σ. ανάλογα με τις υφιστάμενες ανάγκες 
της Π.Ε.Λ., συγκαλεί το Δ.Σ. και διευθύνει τις συνεδριά¬ 
σεις του. 

3. Δίδει και αφαιρεί το λόγο στα μέλη του Δ.Σ. και μπο¬ 
ρεί να θέσει χρονικούς περιορισμούς στις αγορεύσεις 
τους και επιμελείται για την εκτέλεση των από το Δ.Σ. 
λαμβανομένων αποφάσεων. 

4. Λαμβάνει γνώση των προς την Π.Ε.Λ. απευθυνομέ- 
νων εγγράφων και υπογράφει κάθε έγγραφο ως και τα εκ- 
διδόμενα πάσης φύσεως χρηματικά εντάλματα. 

5. Σε έκτακτες και επείγουσες ανάγκες δικαιούται να 
λαμβάνει προσωρινά μέτρα και να εγείρει αγωγές για την 
προάσπιση των συμφερόντων της Π.Ε.Λ., υποχρεούται 
όμως να θέτει σε πρώτη συνεδρίαση του Δ.Σ. αυτές τις 
ενέργειές του προς έγκριση. 

6. Κάθε κοινοποίηση δικογράφου ή εξωδίκου πρόσκλη¬ 
σης και διαμαρτυρίας γίνεται προς τον Πρόεδρο του Δ.Σ. 
της Π.Ε.Λ. 

7. Εγκρίνει τις πάσης φύσεως άδειες του Δ/ντή της 
Π.Ε.Λ. και συντάσσει τις ετήσιες υπηρεσιακές εκθέσεις 
αυτού. 

8. Όταν απουσιάζει ή κωλύεται ο Πρόεδρος του Δ.Σ. τα 
παραπάνω καθήκοντα και αρμοδιότητες ασκούνται από 
τον Αντιπρόεδρο του Δ.Σ. 


Αρθρο 10ο 
ΓΡΑΜΜΑΤΕΑΣ Δ.Σ. 

1. Γραμματέας ορίζεται με τον αναπληρωτή του από το 
Δ.Σ. υπάλληλος της Π Ε.Λ. 

2. Ο Γ ραμματέας του Δ.Σ. επιμελείται της κοινοποίησης 
των προσκλήσεων προς τα μέλη του Δ.Σ. ως και στα από 
τον Πρόεδρο του Δ.Σ. καλούμενα πρόσωπα μη μέλη του 
Δ.Σ., συντάσσει τα πρακτικά των συνεδριάσεων, μεριμνά 
για την υπογραφή των από τα μέλη του Δ.Σ. που παραβρέ¬ 
θηκαν στη συνεδρίαση, τηρεί υπεύθυνα το βιβλίο πρακτι¬ 
κών συνεδριάσεων του Δ.Σ. και βεβαιώνει τα εκδιδόμενα 
αντίγραφα ή αποσπάσματα των αποφάσεων αυτού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΥΠΗΡΕΣΙΩΝ Π.Ε.Λ. 

Αρθρο Ιο 

ΠΡΟΪΣΤΑΜΕΝΟΣ ΥΠΗΡΕΣΙΩΝ 

Α. ΔΙΟΡΙΣΜΟΣ - ΑΝΑΠΛΗΡΩΣΗ 

1. Διευθυντής της υπηρεσίας της Π.Ε.Λ. ορίζεται βάσει 
των κειμένων διατάξεων, υπάλληλος της Π.Ε.Λ., του κλά¬ 
δου ΠΕ Διοικητικού - Οικονομικού με βαθμό Α' και σε πε¬ 
ρίπτωση έλλειψης αυτού με βαθμό Β' και έπειτα Γ’. 

2. Τον Διευθυντή της Π.Ε.Λ. όταν απουσιάζει ή κωλύε¬ 
ται τον αναπληρώνει σε όλες τις αρμοδιότητες και τα κα- 
θήκοντά του, υπάλληλος με βαθμό Β' και ελλείψει αυτού 
με βαθμό Γ του κλάδου ΠΕ Διοικητικού - Οικονομικού. 

Στην περίπτωση που δεν υπηρετούν υπάλληλοι της κα¬ 
τηγορίας ΠΕ Διοικητικού - Οικονομικού τον Δ/ντή της 
Π.Ε.Λ. αναπληρώνει υπάλληλος κατηγορίας ΔΕ Διοικητι¬ 
κού - Λογιστικού με βαθμό Α' και κατά σειρά προτίμησης. 

Β. ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣΤΟΥΔΙΕΥΘΥΝΤΗ 
ΤΗΣ Π.Ε.Λ. 

Ο Διευθυντής της υπηρεσίας της Π.Ε.Λ. προΐσταται: 

Των υπηρεσιών της Π.Ε.Λ. έχει την διεύθυνση όλης της 
υπηρεσίας. 

2. Παραλαμβάνει τα πάσης φύσεως προς την Π.Ε.Λ. 
απευθυνόμενα έγγραφα, τα ανακοινώνει υποχρεωτικά 
στον Πρόεδρο του Δ.Σ. και ενεργεί την κατανομή τους στα 
τμήματα της υπηρεσίας της Π.Ε.Λ., σημειώνοντας πάνω 
στο κάθε έγγραφο πριν την πρωτοκόλλησή του το τμήμα 
στο οποίο πρέπει να δοθεί μετά την πρωτοκόλλησή του 
για ενέργεια, την ήμερομηνία παραλαβής του ως και την 
ένδειξη του επείγοντος. 

3. Ασκεί εποπτεία και έλεγχο σε όλες τις υπηρεσίες της 
Π.Ε.Λ. και ελέγχει όλες τις πράξεις που ενεργούν. 

4. Μονογράφει όλα τα σχέδια των εγγράφων που συ- 
ντάσσονται από τα τμήματα της Π.Ε.Λ. και δικαιούται να 
επιφέρει τις αναγκαίες βελτιώσεις ή να υποδεικνύει σχετι¬ 
κές μεταβολές σ' αυτά. 

5. Εποπτεύει την από τους υφισταμένους του εφαρ¬ 
μογή των νόμων, των αποφάσεων και εγκυκλίων ως και 
των αποφάσεων του Δ.Σ. της Π.Ε.Λ. 

6. Ακούει τα παράπονα των εκθετών και των πολιτών και 
παρέχει προφορικά κάθε πληροφορία και οδηγία επί υπο¬ 
θέσεων που αφορούν αυτούς. 

7. Συντάσσει τις ετήσιες υπηρεσιακές εκθέσεις των 
υφισταμένων υπαλλήλων και μεριμνά για την ταχύτερη 
διαβίβασή τους στους οικείους ατομικούς φακέλλους 
μετά την θεώρησή τους από τον Πρόεδρο του Δ.Σ. 

8. Τηρεί το εμπιστευτικό πρωτόκολλο, ενεργεί την 
εμπιστευτική αλληλογραφία και εισηγείται την υπογραφή 

της από τον Πρόεδρο του Δ.Σ. 

9. Τηρεί το σχετικό βιβλίο επίπλων και σκευών της 
Π.Ε.Λ. 

10. Καταγράφει μαζί με τον οριζόμενο από το Δ.Σ. απο- 
θηκάριο της Π.Ε.Λ. όλο τον μηχανικό εξοπλισμό της 
Π.Ε.Λ. ως και το πόσης φϋσεως υλικό κίνησης και αναλώ¬ 
σιμο, στο ειδικά γΓ αυτό τηρούμενο βιβλίο της Π.Ε.Λ. 

11. θεωρεί και υπογράφει: 

α) Τα έγγραφα με τα οποία αποσκοπείται προπαρα¬ 
σκευαστική ενέργεια. 

β) Όλα τα διαβιβαστικά έγγραφα. 

γ) Τα πόσης φύσεως υπηρεσιακά έγγραφα της Π.Ε.Λ. 

δ) Τα εκδιδόμενα αντίγραφα από τα πρωτότυπα τα 
σποία βρίσκονται στο αρχείο. 

ε) Τα έγγραφα τα οποία τίθενται στο αρχείο. 

12. Παρίσταται χωρίς ψήφο στις συνεδριάσεις του Δ.Σ. 
και εισηγείται τη λήψη των απαιτούμενων διοικητικών και 
λοιπών μέτρων με σκοπό την ανάπτυξη των εργασιών της 
Π.Ε.Λ., παρέχοντας συγχρόνως όλες τις απαιτούμενες 
πληροφορίες. 

13. Επιμελείται της σύνταξης έκθεσης επί των αποτε¬ 
λεσμάτων της Π.Ε.Λ., από κάθε άποψη εντός δύο (2) μη¬ 
νών από τη λήξη κάθε περιόδου της Π.Ε.Λ., η οποία υπο- 
βάλεται στα Υπουργεία Εμπορίου, Γεωργίας και στην Πε¬ 
ριφερειακή Διοίκηση Φθώτιδας. 

14. Επιμελείται τον συντονισμό των ενεργειών ψήφισης 
και έγκρισης του προϋπολογισμού εσόδων και εξόδων 
Π.Ε.Λ. ως και τον απολογισμό της. 

15. Εγκρίνει τις πόσης φύσεως άδειες του προσωπικού 
της Π.Ε.Λ. 

16. Επιμελείται της εκτέλεσης κάθε πειθαρχικής από¬ 
φασης που αφορά το προσωπικό της Π.Ε.Λ. 

Αρθρο 2ο 

ΠΡΟΪΣΤΑΜΕΝΟΣ ΤΜΗΜΑΤΟΣ 
Δ10ΙΚΗΤΙΚΟΥ-ΟΙΚΟΝΟΜΙΚΟΥ 

Α. ΔΙΟΡίΣΜΟΣ - ΑΝΑΠΛΗΡΩΣΗ 

Τμηματάρχης του τμήματος Διοικητικοϋ-Οικονομικού 
ορίζεται βάσει των κείμενων διατάξεων υπάλληλος της 
Π.Ε.Λ., του κλάδου ΠΕΔιοικητικού-Οικονομικού με βαθμό 
Α' και στην περίπτωση που δεν υπηρετεί υπάλληλος με 
βαθμό Α' υπάλληλος με βαθμό Β' και στην περίπτωση που 
δεν υπηρετεί υπάλληλος με βαθμό Β’ υπάλληλος με 
βαθμό Γ'. 

Στην περίπτωση που δεν υπηρετεί υπάλληλος της κατη¬ 
γορίας ΠΕ Διοικητικού-Οικονομικού του τμήματος Διοικη- 
τικού-Οικονομικού προΐσταται υπάλληλος κατηγορίας ΔΕ 
Διοικητικού-Οικονομικού με βαθμό Α’ και σε περίπτωση 
έλλειψης αυτού με βαθμό Β’ και έπειτα Γ'. 

Τον τμηματάρχη τμήματος Διοικητικού-Οικονομικού 
όταν απουσιάζει ή κωλύεται τον αναπληρώνει σε όλες τις 
αρμοδιότητες και τα καθήκοντά του υπάλληλος με βαθμό 
Β' και ελλείψει αυτού υπάλληλος με βαθμό Γ’ του κλάδου 
ΠΕ Διοικητικού-Οικονομικού. 

Στην περίπτωση που δεν υπηρετούν υπάλληλοι του κλά¬ 
δου ΠΕ Διοικητικού-Οικονομικού, τον τμηματάρχη του 
τμήματος Διοικητικού-Οικονομικού αναπληρώνει υπάλλη¬ 
λος κατηγορίας ΔΕ Διοικητικού-Οικονομικού με βαθμό Α' 
και κατά σειρά προτίμησης. 


Β. ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΤΟΥ 
ΤΜΗΜΑΤΑΡΧΗ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

1. Ο προϊστάμενος του τμήματος Διοικητικού- 
Οικονομικού έχει την διεύθυνση όλου του τμήματος. 

2. Παραλαμβάνει τα απευθυνόμενα στο τμήμα έγγραφα 
και ενεργεί την κατανομή τους στους υπαλλήλους του 
τμήματος για ενέργεια, σημειώνει σ’ αυτά την ημερομηνία 
παραλαβής τους ως και την ένδειξη του επείγοντος. 

3. Ασκεί εποπτεία και έλεγχο σε όλους τους υπαλλή¬ 
λους του τμήματος και ελέγχει όλες τις πράξεις που ενερ¬ 
γούν. 

4. Μονογραφεί άλα τα σχέδια των εγγράφων που συ- 
ντάσσονται από τους υπαλλήλους και δικαιούται να επιφέ¬ 
ρει τις αναγκαίες βελτιώσεις ή να υποδεικνύει σχετικές 
μεταβολές σ’ αυτά. 

5. Εποπτεύει την από τους υφισταμένους υπαλλήλους 
του τμήματος εφαρμογή των νόμων και των αποφάσεων 
και εγκυκλίων ως και των αποφάσεων του Δ.Σ. της Π.Ε.Λ. 

6. Συντάσσει τις ετήσιες υπηρεσιακές εκθέσεις των 
υφισταμένων υπαλλήλων ενεργώντας σαν Α' αξιολογητής 
και μεριμνά για την ταχύτερη διαβίβασή τους στον Δ/ντή 
της Π.Ε.Λ. για περαιτέρω βαθμολόγηση και είναι προσω¬ 
πικά υπεύθυνος για την διαφύλαξή τους. 

7. Μεριμνά για κάθε θέμα που αφορά το κάθε φύσεως 
προσωπικό της Π.Ε.Λ. 

8. Επιμελείται της κατάρτισης και της παρακολούθησης 
του προϋπολογισμού, του ισολογισμού και του απολογι¬ 
σμού της Π.Ε.Λ, 

9. Μεριμνά για την σύμφωνα με τις κείμενες διατάξεις 
είσπραξη των κάθε φύσεως εσόδων και πραγματοποίηση 
δαπανών ως και εκκαθάριση των αποδοχών και λοιπών 
αποζημιώσεων του προσωπικού. 

10. Μεριμνά για την στέγαση και συντήρηση των γρα¬ 
φείων των υπηρεσιών της Π.Ε.Λ. και την διάθεση των 
απαιτούμενων χώρων στους εκθέτες και τους λοιπούς 
συμμετέχοντας στην Έκθεση. 

11. Μεριμνά για την προμήθεια, διαχείριση και συντή¬ 
ρηση των εφοδίων και των κάθε φύσεως αγαθών τα οποία 
είναι απαραίτητα για την λειτουργία της υπηρεσίας και της 
Εκθεσης. 

12. Παρακολουθεί τα εισαγόμενα στο χώρο της Έκθε¬ 
σης εκθέματα και τις εμπορικές πράξεις που διενεργού- 
νται σ’ αυτή. 

Αρθρο 3ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΕΚΘΕΤΩΝ 
ΚΑΙ ΔΙΑΦΗΜΙΣΗΣ 

Α. ΔΙΟΡΙΣΜΟΣ - ΑΝΑΠΛΗΡΩΣΗ 

Τμηματάρχης του τμήματος εκθετών και διαφήμισης 
ορίζεται βάσει των κείμενων διατάξεων υπάλληλος της 
Π.Ε.Λ. του κλάδου ΠΕ Διοικητικόύ-Λογιστικού με βαθμό 
Α και στην περίπτωση που δεν υπηρετεί υπάλληλος με 
βαθμό Α’ υπάλληλος με βαθμό Β' και στην περίπτωση που 
δεν υπηρετεί υπάλληλος με βαθμό Β’ υπάλληλος με 
βαθμό Γ'. 

Στην περίπτωση που δεν υπηρετεί υπάλληλος της κατη¬ 
γορίας ΠΕ Διοικητικού - Οικονομικού, του τμήματος εκθε¬ 
τών και διαφήμισης προΐσταται υπάλληλος της κατηγορίας 
ΔΕ Διοικητικού-Οικονομικού με βαθμό Α' και σε περί¬ 
πτωση έλλειψης αυτού με βαθμό Β’ και έπειτα Γ'. 

Τον τμηματάρχη του τμήματος εκθετών και διαφήμισης 

όταν απουσιάζει ή κωλύεται τον αναπληρώνει σε όλες τις 
αρμοδιότητες και τα καθήκοντά του υπάλληλος με βαθμό 
Β’ και ελλείψει αυτού υπάλληλος με βαθμό Γ' του κλάδου 
ΠΕ Διοικητικού-Οικονομικού. 

Στην περίπτση που δεν υπηρετούν υπάλληλοι του κλά¬ 
δου ΠΕ Διοικητικού-Οικονομικού, τον τμηματάρχη του 
τμήματος εκθετών και διαφήμισης αναπληρώνει υπάλλη¬ 
λος κατηγορίας ΔΕ Διοικητικού Οικονομικού με βαθμό Α' 
και κατά σειρά προτίμησης. 

Β. ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΤΟΥ 
ΤΜΗΜΑΤΑΡΧΗ ΕΚΘΕΤΩΝ ΚΑΙ ΔΙΑΦΗΜΙΣΗΣ 

1. Ο προϊστάμενος του τμήματος εκθετών και διαφήμι¬ 
σης έχει την διεύθυνση όλου του τμήματος. 

2. Παραλαμβάνει τα απευθυνόμενα στο τμήμα έγγραφα 
και ενεργεί την κατανομή τους στους υπαλλήλους του 
τμήματος για ενέργεια, σημειώνει σ’ αυτά την ημερομηνία 
παραλαβής τους ως και την ένδειξη του επείγοντος. 

3. Ασκεί εποπτεία και έλεγχο σε όλους τους υπαλλή¬ 
λους του τμήματος και ελέγχει όλες τις πράξεις που ενερ¬ 
γούν. 

4. Μονογράφει όλα τα σχέδια των εγγράφων που συ- 
ντάσσονται από τους υπαλλήλους και δικαιούται να επιφέ¬ 
ρει τις αναγκαίες βελτιώσεις ή να υποδεικνύει σχετικές 
μεταβολές σ’ αυτά. 

5. Εποπτεύει την από τους υφισταμένους υπαλλήλους 
του τμήματος εφαρμογή των νόμων, των αποφάσεων και 
εγκυκλίων ως και των αποφάσεων του Δ.Σ. της Π.Ε.Λ. 

6. Συντάσσει τις ετήσιες υπηρεσιακές εκθέσεις των 
υπαλλήλων ενεργώντας σαν Α’ αξιολογητής και μεριμνά 
για την ταχύτερη διαβίβασή τους στον Δ/ντή της Π.Ε.Λ. για 
περαιτέρω βαθμολόγηση. 

7. Μεριμνά για την προσέλευση εκθετών, βάσει του γε¬ 
νικού κανονισμού εκθετών και για την επίδειξη κάθε εί¬ 
δους εκθεμάτων. 

8. Παρακολουθεί τις εργασίες της επιτροπής βράβευ¬ 
σης και τηρεί τα πρακτικά της. 

9. Παρέχει πληροφορίες σχετικά με τις συμμετοχές. 

10. Συγκεντρώνει τα στοιχεία που αφορούν τις συμμε¬ 
τοχές για κατάρτιση στατιστικών πινάκων μετά το τέλος 
κάθε εκθεσιακής περιόδου ως και στοιχείων χρήσιμων 
σχετικά με την διαφήμιση της Π.Ε.Λ. 

11. Παραλαμβάνει τις δηλώσεις συμμετοχής, τηρεί φα- 
κέλλους συμμετοχών. 

12. Διαθέτει τα δελτία εκθετών. 

13. Μελετά και συντάσσει σχέδιο προγράμματος διαφή¬ 
μισης κάθε εκθεσιακής περιόδου μέσα στα προβλεπό- 
μενα από τον προϋπολογισμό της Π.Ε.Λ. όρια. 

14. Μεριμνά για την οργάνωση καλλιτεχνικών προγραμ¬ 
μάτων για την ψυχαγωγία των επισκεπτών της Π.Ε.Λ. κα¬ 
θώς και τουριστικών εκδρομών. 

15. Συγκεντρώνει όλα τα στοιχεία των υπηρεσιών της 
Π.Ε.Λ. και καταρτίζει στατιστικούς πίνακες, οι οποίοι δί¬ 
νουν πλήρη εικόντα της δράσης και της κίνησης αυτής. 

Αρθρο 4ο 

ΠΡΟΪΣΤΑΜΕΝΟΣ ΓΡΑΦΕΙΟΥ ΤΕΧΝΙΚΟΥ 

Α. ΔΙΟΡΙΣΜΟΣ - ΑΝΑΠΛΗΡΩΣΗ 

Προϊστάμενος του γραφείου τεχνικού ορίζεται βάσει 
των κείμενων διατάξεων υπάλληλος της Π.Ε.Λ. του κλά¬ 
δου ΠΕ Πολιτικών-Μηχανικών με βαθμό Α’ και στην περί¬ 
πτωση που δεν υπηρετεί υπάλληλος με βαθμό Α’ υπάλλη¬ 


λος με βαθμό Β’ και στην περίπτωση που δεν υπηρετεί 
υπάλληλος με βαθμό Β' υπάλληλος με βαθμό Γ’. 

Στην περίπτωση που δεν υπηρετεί υπάλληλος της κατη¬ 
γορίας ΠΕ Πολιτικών-Μηχανικών, του γραφείου τεχνικού 
προΐσταται υπάλληλος της Π.Ε.Λ. της κατηγορίας ΠΕ Μη- 
χανολόγων-Ηλεκτρολόγων με βαθμό Α’ και σε περίπτωση 
έλλειψης αυτού με βαθμό Β’ και έπειτα με βαθμό Γ’ και σε 
περίπτωση έλλειψης υπαλλήλου κατηγορίας ΠΕ Μηχανο- 
λόγων-Ηλεκτρολόγων υπάλληλος της Π.Ε.Λ. κλάδου ΔΕ 
Τεχνικού. 

Τον τμηματάρχη του γραφείου Τεχνικού όταν απουσιά¬ 
ζει ή κωλύεται τον αναπληρώνει σε όλες τις αρμοδιότητες 
και τα καθήκοντά του υπάλληλος με βαθμό Β' και ελλείψει 
αυτού με βαθμό Γ’. 

Στην περίπτωση που δεν υπηρετούν υπάλληλοι του κλά¬ 
δου ΠΕ Πολιτικών-Μηχανικών, τον προϊστάμενο του γρα¬ 
φείου τεχνικού αναπληρώνει υπάλληλος κλάδου ΠΕ Μη- 
χανολόγων-Ηλεκτρολόγων με βαθμό Α’ και κατά οειρά 
προτίμησης και σε περίπτωση που δεν υπηρετούν υπάλ¬ 
ληλοι του κλάδου ΠΕ Μηχανολόγων-Ηλεκτρολόγων ανα¬ 
πληρώνει υπάλληλος του κλάδου ΔΕ Τεχνικού και κατά 
σειρά προτίμησης. 

Β. ΚΑΘΗΚΟΝΤΑ ΚΑΤΑ ΑΡΜΟΔΙΟΤΗΤΕΣ ΤΟΥ 
ΠΡΟΪΣΤΑΜΕΝΟΥ ΓΡΑΦΕΙΟΥ ΤΕΧΝΙΚΟΥ 
1.0 προϊστάμενος του γραφείου τεχνικού έχει την διεύ¬ 
θυνση όλου του γραφείου. 

2. Παραλαμβάνει τα απευθυνόμενα στο τμήμα έγγραφα 
και ενεργεί την κατανομή τους στους υπαλλήλους του 
τμήματος για ενέργεια, σημειώνει σ’ αυτά την ημερομηνία 
παραλαβής τους ως και την ένδειξη του επείγοντος. 

3. Ασκεί εποπτεία και έλεγχο σε όλους τους υπαλλή¬ 
λους του γραφείου και ελέγχει όλες τις πράξεις που ενερ¬ 
γούν. 

4. Μονογράφει όλα τα σχέδια των εγγράφων που συ- 
ντάσσονται από τους υπαλλήλους και δικαιούται να επιφέ¬ 
ρει τις αναγκαίες βελτιώσεις ή να υποδεικνύει σχετικές 
μεταβολές σ’ αυτά. 

5. Εποπτεύει την από τους υφισταμένους υπαλλήλους 
του γραφείου εφαρμογή των νόμων, αποφάσεων και εγκυ¬ 
κλίων ως και των αποφάσεων του Δ.Σ. της Π.Ε.Λ. 

6. Συντάσσει τις ετήσιες υπηρεσιακές εκθέσεις των 
υπαλλήλων ενεργώντας σαν Α’ αξιολογητής και μεριμνά 
για την ταχύτερη διαβίβασή τους στον Δ/ντή της Π.Ε.Λ. για 
περαιτέρω βαθμολόγηση. 

7. Συντάσσει αρχιτεκτονικές μελέτες, στατιστικές, ηλε- 
κτρομηχανολογικές εσωτερικής διαρρύθμισης και διακό- 
σμησης των περιπτέρων και γενικά την τεχνική οργάνωση 
αυτών. 

8. Καταρτίζει τους προϋπολογισμούς των έργων των 
παραπάνω μελετών. 

9. Μεριμνά για την επιλογή των αναδόχων εκτέλεσης 
έργων και προμήθειας υλικού, για την κατάρτιση συμβά¬ 
σεων και για την επίβλεψη αυτών. 

Αρθρο 5ο 

ΓΕΝΙΚΑ ΚΑΘΗΚΟΝΤΑ ΠΡΟΣΩΠΙΚΟΥ 

Οι υπηρετούντες υπάλληλοι στην Π.Ε.Λ υποχρεού- 
νται: 

1. Να επιμελούνται για την ταχεία και ακριβή διεξαγωγή 
της υπηρεσίας, μονογραφούν τα σχέδια των εγγράφων 
που συντάσσονται απ’ αυτούς και είναι υπεύθυνοι για κάθε 

καθυστέρηση, αταξία ή πλημμελή ενέργεια και εισηγού- 
νται για κάθε θέμα στον προϊστάμενο του τμήματος και 
αυτός συνέχεια στον Δ/ντή της Π.Ε.Λ. 

2. Ενεργούν με προσωπική τους ευθύνη τα παραδιδό- 
μενα σ’ αυτούς έγγραφα τα μεν επείγουσας φύσης χωρίς 
αναβολή, τα δε υπόλοιπα εντός τριών (3) ημερών εκτός αν 
συντρέχουν ειδικοί λόγοι οι οποίοι δεν επιτρέπουν την 
εντός της προθεσμίας αυτής ενέργεια οπότε οφείλουν να 
τηρούν ενήμερο τον Δ/ντή της Π.Ε.Λ. 

3. Να παρέχουν στους πολίτες μέσα στον κύκλο των κα¬ 


θηκόντων τους κάθε αναγκαία πληροφορία από τα θέματα 
που χειρίζονται αυτοί. 

Σε περίπτωση διαφορετικής γνώμης ως προς την νομι¬ 
μότητα κάποιας ενέργειας μεταξύ του Δ/ντή και υπαλλή¬ 
λου ή προϊσταμένου τμήματος των υπηρεσιών της Π.Ε.Λ,, 
η ενέργεια πραγματοποιείται σύμφωνα με την αντίληψη 
του Δ/ντή της Π.Ε.Λ., υποχρεούται όμοας ο υπάλληλος της 
Π.Ε.Λ. ο οποίος έχει διαφορετική γνώμη να αρνηθεί την 
θεώρηση ή την μονογραφή του σχεδίου του εγγράφου δια¬ 
τυπώνοντας έγγραφα πάνω σ’ αυτό τη γνώμη του. 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 

5230841 

25ης Μαρτίου 21 Τ.Κ. 541 00 

423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 

5249547 

Νικήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ. 

5248141 

Κορίνθου 327 Τ.Κ. 262 23 

224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες για δημοσιεύματα Α.Ε.-Ε.Π,Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 00 

26522 

ΤΙΜΗ ΦΥΛΛΩΝ 

Μέχρι 16 σελίδες 100 δρχ. 



ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - 

Από 16 σελίδες και άνω προσαύξηση 100 δρχ. ανά δσέλιδο ή μέρος αυτου | 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α’ (Νόμοι, Π.Δ,, Συμβάσεις κτλ.) 


30.000 δρχ. 

1.500 δρχ 


Β' (Υπουργικές αποφάσεις κτλ.) 


50,000 » 

2.500 . 


Γ’ (Διορισμοί, απολύσεις κτλ. Δημ. Υπαλλήλων) 


10.000 - 

500 . 


Δ' (Απαλλοτριώσεις, πολεοδομία κτλ.) 


50.000 . 

2.500 . 


Αναπτυξιακών Πράξεων (Τ.Α.Π.Σ.) 


25.000 . 

1.250 » 


Ν.Π.Δ.Δ. (Διορισμοί κτλ. προσωπικού ΝΠΔΔ) 


10.000 » 

500 . 


Παράρτημα (Πίνακες επιτυχόντων διαγωνισμών) 


5.000 . 

250 » 


Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » 

500 » 


Ανωτάτου Ειδικού Δικαστηρίου (Α.Ε.Δ.) 


3.000 » 

150 - 


Ανωνύμων Εταιρειών & Ε.Π.Ε. 


150.000 » 

7,500 . 


Προκηρύξεων Α.Σ.Ε.Π. 


10.000 . 

500 » 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 · 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού ΤυπογραφεΙου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, ειοπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρημ ατικά γραμμάτια δεν γίνονται δεκτά. _ 

Οι υπηρεσίες κοινού λειτουργούν καθημερινά από Οβ.ΟΟ' έως 13·00'_ 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 



